Annus luce mensus
Annus luce mensus (imminutio Anglica ly) est spatium quod lux per unum annum in spatio vacuo diffundi potest. Unus annus luce mensus aequalis est fere 9 460 500 000 000 km. Longitudo exacta de anni definitione pendet (scl. conventionaliter sumi potest sive annus tropicus, sive annus Iulianus, sive annus sideralis ad definiendam longitudinem per quam lux annua diffunditur). Unio Astronomica Internationalis annum Iulianum praefert. Itaque officialiter recognitur 1 ly aequalem esse 9 460 730 472 580 800 m. Aliis verbis, unum spatium lucis annuae aequalis est 63 240 ua, vel 0.3066 pc. Exstant etiam haece unitates: "hora luce mensa" ( = 1 079 252 848 800 m ), "minutum luce mensum" ( = 17 987 547 480 m ), "secundum luce mensum" ( = 299 792 458 m ). Astronomi unitatibus spatii lucis ad distantias astronomicas metiendas utuntur. Terra exempli causa a Sole circiter octo spatia lucis minutalis abest. Proxima stella praeter Solem, id est Proxima Centauri, paulo plus quattuor annis luce mensis a Tellure abest.